16 YVALTEK DE HENLE 



en durcist la tere ! trop e la tere perouse se ensechit mes ele 

 ouert par quey il est mester ke ceste teres seyent par tens 

 semes issi ke les bles pussent estre noriz par la seue de iuer. 



Pur delyuerer teres de cretyne. 



Les teres creyous e sabelous nest pas mester de semer 

 si par tens kar ceo sunt deus dereyus ke sunt eschiouz 

 de estre reuerse en grant moysture mes al semayl ke la 

 tere seyt vn poy arose. E quant vos teres sunt semes les 

 teres de mareys e les teres ewouses les fetes ben reoner 

 e le cours del ewe fetes coure 2 issi ke les teres de ewe se 

 pussent delyueryr. Vos blez fetes munder e sarcher apres 

 la seynt loan kar deuant nest pas seson bone. Si vos 

 trenchet les cardons quinze iors ou viij iours deuant la 

 seynt loan de checun vendrunt deus ou treys. Vos blez 

 facet sagement taylyr e en grange entrer. 



A FERE LE TSSUE DE LA GRANGE. 



Al issue de la grange metet vn leal home en vos afiet ki 

 put charger le prouost leaument kar horn veyt souent ke 

 le granger e le gerneter se ioyne en semble pur mal fere. 

 Vos prouos e vos gerneters fetes karker 3 mesures issi ke 

 al vtime bussel demurge vn cauntel pur le gast ke chet al 

 entrer e al yssir du gerner kar al coumble est fraude. 

 Coment ? io le vos diray quant le prouost a rendu aconte 

 de issue de grange done fetes prouer le bussel dunt il fu 

 carke. Si le bussel est large vos troueret ke quatre coum- 

 bles frunt le quint ou poy plus oy poy meyns. E si il 

 est meyns large de cynk le syme. E si il est meyns large 

 de sis le setime. E si il est vncore meyns large de set le 

 vtime. E uncore si il est meyns large de vyt le nefime. 

 E issi de checun ou poy plus ou poy meyns. Ore venent 

 aucuns de ces prouos en ne rendent aconte fors de uit le 

 syme quel ke le bussel seyt large ou estreyt. E si le bussel 



1 [arsillose.] 2 enlarger. 3 [par dreytes.] 



